b'\n_START_ARTICLE_\nMoksibustio\n_START_PARAGRAPH_\nMoksibustio (\xe7\x81\xb8 pinyin: ji\xc7\x94) on perinteinen kiinalainen hoitomuoto, jossa veren ja qin eli energian virtausta ihmiskehossa pyrit\xc3\xa4\xc3\xa4n edist\xc3\xa4m\xc3\xa4\xc3\xa4n polttamalla kuivattua pujoa (Artemisia vulgaris) joko suoraan iholla (suora moksaus), akupunktioneulan p\xc3\xa4\xc3\xa4ss\xc3\xa4 tai moksasikarilla (ep\xc3\xa4suora moksaus), jolla l\xc3\xa4mmitet\xc3\xa4\xc3\xa4n akupistett\xc3\xa4, sen sijaan, ett\xc3\xa4 sill\xc3\xa4 koskettaisiin ihoon. Suorassa moksauksessa palavan pujon ja ihon v\xc3\xa4liin voidaan asettaa suojaksi jotain, esimerkiksi inkiv\xc3\xa4\xc3\xa4ri- tai valkosipuliviipale.  _NEWLINE_Menetelm\xc3\xa4 on ainakin monesti miellytt\xc3\xa4v\xc3\xa4ksi koettua. _NEWLINE_Moxibustion vaikutus keskittyy l\xc3\xa4mmitt\xc3\xa4m\xc3\xa4\xc3\xa4n akupunktiopisteit\xc3\xa4, vahvistamaan yangia (aktiivisuutta) ja avaamaan etenkin kylm\xc3\xa4st\xc3\xa4 johtuvia salpautumia. _NEWLINE__NEWLINE_Useat varhaiset tekstit pit\xc3\xa4v\xc3\xa4t akupunktiota ja moxibustiota hyvin suuressa arvossa.'